Document ID: /fineweb-2-swissfilter-quality_10-filterrobots/filtered/02155.jsonl.gz/13

Niko nije verovao sestri Meri koja se hvalila svojim uspesima u pokrštavanju Indijanaca u Meksiku. To nije ništa čudno jer je sestra Meri bila u samostanu u Španiji. Međutim, otac Alonso de Benavides je 1630. godine došao iz Meksika sa opisom upravo sestre Meri, koja je tamo pre njega bila i ostala u dragoj uspomeni. Doneo je sa sobom i vazu koju je ostavila, a za koju se lako dokazalo da potiče upravo iz Merinog samostana.
Pokazalo se da sestra Meri zapanjujuće mnogo zna o geografiji Meksika, o Indijancima i njihovim običajima, pa čak i o mnogim mestima i živim ljudima. I posle svega je bilo teško poverovati sestri Meri, jer nikad u svom životu nije napustila Španiju, a od svoje dvanaeste godine ni samostan.